ธนาธร ทวงสัญญาปฏิรูปกองทัพของ อภิรัชต์ หลังผ่านเหตุกราดยิงโคราชมากว่า 180 วันแล้ว
ธนาธร โพสต์ทวงสัญญาปฏิรูปกองทัพของ อภิรัชต์ ที่สัญญาจะปฏิรูปขั้นแรกให้เสร็จภายใน 100 วัน หลังผ่านเหตุกราดยิงโคราช แต่นี่ผ่านมากว่า 180 วันแล้ว14 ส.ค.2563จากเหตุการณ์ทหารในราชการ ค่ายสุรธรรมพิทักษ์ จ.นครราชสีมา ก่อเหตุกราดยิง ในห้างเทอร์มินอล 21 ใจกลางเมืองโคราชเมื่อวันที่ 8 ก.พ.63 ทำให้เกิดกระแสความไม่พอใจของประชาชนแะลกดดันให้ พล.อ.อภิรัชต์ คงสมพงษ์ ผบ.ทบ. ออกมาแถลงถึงความจำเป็นของการปฏิรูปกองทัพ โดยระบุด้วยว่าในขั้นแรกให้เสร็จภายใน 100 วัน โดยมีเรื่องที่จะทำคือการจัดการกับการพาณิชย์ในกองทัพ โดยเฉพาะเรื่องสนามกอล์ฟและโรงแรมสวนสนประดิพัทธ์ สนามมวย จัดการเรื่องบ้านพักนายพล การยกเลิกปืนสวัสดิการ ธุรกิจฟุตบอล และการเอารัดเอาเปรียบทหารชั้นผู้น้อย นั้นวานนี้ (13 ส.ค.63)ธนาธร จึงรุ่งเรืองกิจ แกนนำคณะก้าวหน้า โพสต์ทวงถามความคืบหน้าการปฏิรูปกองทัพหลังผ่านไปแล้ว 187 วันไม่มีใครคิดว่าเขาจะเอาจริงกองทัพมีธุรกิจซ่อนเร้นมากมายที่ไม่เปิดเผยต่อสาธารณะ ไม่มีใครคิดว่าคุณอภิรัชต์จะกล้าแตะขุมทรัพย์ของนายทหารชั้นผู้ใหญ่ สภานิติบัญญัติแห่งชาติที่แต่งตั้งโดย คสช. มีทหารยศนายพลเป็นสมาชิกอยู่ 81 คน ทั้งหมดรายงานทรัพย์สินรวมกันถึง 6319 ล้านบาท หรือเฉลี่ยคนละ 78 ล้านบาท ธนาธร ระบุในโพสต์ธนาธร ระบุในโพสต์ด้วยว่าหากรับราชการทั้งชีวิต 40 ปี และได้รับเงินเดือนเดือนละ แสนบาท โดยไม่ใช้เงินเลย จะมีทรัพย์สิน 57 ล้านบาท การที่นายพลในสภาที่คณะรัฐประหารตั้ง มีทรัพย์สินเฉลี่ยถึงคนละ 78 ล้านบาท จึงเท่ากับว่าทหารชั้นผู้ใหญ่เหล่านี้ มีช่องทางต่างๆ ที่จะหารายได้เข้ากระเป๋าที่มากกว่าเงินเดือนพร้อมตั้งความเป็นไปได้ที่จะปฏิรูป เช่นเปิดเผยข้อมูลธุรกิจของกองทัพทั้งหมดให้สาธารณชนรับทราบ ตั้งกรรมการร่วม ให้สื่อมวลชนและผู้แทนราษฎรเข้าร่วมสังเกตการณ์และเสนอแนะในการประชุมเรื่องปฏิรูปกองทัพทุกครั้ง เอาทรัพย์สินที่ไม่มีใครเคยรับรู้มาก่อนว่าบริหารอย่างไร มาประมูลใหม่อย่างโปร่งใสสนามมวยและสนามม้าถูกยกระดับให้เป็นสากล คนเข้าชมมากขึ้นและได้รับการยอมระดับโลก ไม่ใช่หลุมดำของธุรกิจสีเทาที่ไร้การตรวจสอบยกเลิกสถานีกองทัพบกช่อง 5 เอาคลื่นความถี่ทั้งหมดที่กองทัพบริหารอยู่คืนให้ กสทช. ไปจัดการใหม่ สร้างรายได้เข้ารัฐอีกปีละ 3 พันล้านบาทแบ่งที่ดินกองทัพออกเป็นสองส่วน ส่วนที่จำเป็นต้องใช้สำหรับปฏิบัติการของกองทัพ และพื้นที่อื่นๆ ส่วนแรกเขาเก็บไว้ให้กองทัพบริหารจัดการเอง ส่วนหลังเขาคืนให้กระทรวงการคลังนำไปบริหารจัดการทั้งหมด รัฐบาลนำที่ดินส่วนนี้ ซึ่งส่วนใหญ่อยู่ในเมือง ไปพัฒนาเป็นที่อยู่อาศัยราคาถูกและสวนสาธารณะให้กับประชาชน เป็นต้นโดยมีรายละเอียดดังนี้
ธนาธร โพสต์ทวงสัญญาปฏิรูปกองทัพของ อภิรัชต์ ที่สัญญาจะปฏิรูปขั้นแรกให้เสร็จภายใน 100 วัน หลังผ่านเหตุกราดยิงโคราช แต่นี่ผ่านมากว่า 180 วันแล้ว14 ส.ค.2563 จากเหตุการณ์ทหารในราชการ
กราดยิงโคราช,ปฏิรูปกองทัพ,ธนาธร จึงรุ่งเรืองกิจ,อภิรัชต์ คงสมพงษ์